pythainlp/thai-wiki-dataset-v3 huggingface dataset:
สนิม

สนิม เกิดจากการทำปฏิกิริยากันระหว่าง ออกซิเจนและธาตุเหล็ก เกิดเป็นรอยของการเกิดการผุกร่อน เป็น Corrosion ประเภทหนึ่งซึ่งมักเกิดกับโลหะจำพวกเหล็ก
== ปฏิกิริยาการเกิดสนิมเหล็ก ==
เป็นปฏิกิริยาที่พบเห็นได้ง่าย กับสิ่งก่อสร้างต่าง ๆ ที่มีเหล็กเป็นองค์ประกอบ แต่เป็นปฏิกิริยาที่เกิดขึ้นอย่างช้าๆ อาจจะกินเวลายาวนาน เกิดขึ้นเมื่อมีเหล็กสัมผัสกับน้ำและความชื้น โดยจะค่อย ๆ สึกกร่อน กลายเป็นเหล็กออกไซด์ มีชื่อทางเคมีว่า ไฮเดรตเฟอริกออกไซด์ หรือที่เรารู้จักกันว่า สนิมเหล็ก (Fe2O3.XH2O3) มีลักษณะเป็นคราบสีแดง ซึ่งไม่สามารถเกาะอยู่บนผิวของเหล็กได้อย่างเหนียวแน่น สามารถหลุดออกออกไปได้ง่าย ทำให้เนื้อเหล็กที่อยู่ชั้นในสามารถเกิดสนิมต่อจนกระทั่งหมดทั้งชิ้น กระบวนการเกิดสนิมค่อนข้างซับซ้อน โดยมีปัจจัยคือ น้ำและออกซิเจน ซึ่งมีอยู่ทั่วไปในบรรยากาศโลก เหล็กจะเกิดสนิมเร็วขึ้นในบางสภาวะ เช่น สภาวะที่เป็นกรด ตามชายทะเลที่ไอเกลือเข้มข้น เป็นต้น
== การป้องกันเหล็กไม่ให้เกิดสนิม ==
1) ใช้วิธีการการเคลือบผิวเหล็ก เพื่อป้องกันไม่ให้เนื้อเหล็กสัมผัสกับน้ำและอากาศโดยตรง เช่น การทาสี การชุบโลหะ อาทิ ดีบุก สังกะสี วิธีนี้มักใช้งานขนาดเล็กหรือกลาง ข้อเสียของวิธีนี้คือ ผิวเคลือบชนิดนี้ สามารถหลุดออกได้ง่าย ทั้งกายภาพและเคมี และผิวเคลือบบางชนิดยังเร่งให้เกิดสนิมเร็วขึ้น เช่น ดีบุก เป็นต้น
2) ใช้วิธีทำให้เป็นเหล็กกล้าไร้สนิม (Stainless steel) โดยการเติมธาตุอื่นๆที่สามารถทำให้เกิดชั้นฟิล์มบางๆขึ้นที่ผิวเหล็ก เช่น โครเมียม นิกเกิล ธาตุเหล่านี้จะสามารถสามารถสร้างฟิล์มบางๆที่ติดแน่นบนผิวเหล็ก ช่วยป้องกันไม่ให้เนื้อเหล็กสัมผัสกับบรรยากาศโดยตรง ผิวเคลือบชนิดนี้นี้มีความคงทนทั้งทางกายภาพและเคมี เหล็กกล้าไร้สนิมมีหลายเกรด แต่ละเกรดก็จะมีส่วนผสมที่ต่างกันออกไป ขึ้นอยู่กับความต้องการในการใช้งานแต่ละประเภท
3) วิธีการป้องกันแบบแคโทดิก โดยใช้โลหะกันกร่อน ผูกติดกับชิ้นงานที่ต้องการไม่ให้เกิดสนิม โลหะที่นิยมใช้เป็นโลหะกันกร่อน เช่น แมกนีเซียม สังกะสี อะลูมีเนียมที่ทำการขัดผิวออกแล้ว
4) ใช้วิธีการใช้กระแสไฟฟ้าเพื่อให้เหล็กมีศักย์ไฟฟ้าสูงกว่าบริเวณใกล้เคียง (อังกฤษ: Impressed Current) ซึ่งจะทำให้เหล็กไม่เกิดการสูญเสียอิเล็กตรอนและกลายเป็นสนิม วิธีนี้สามารถป้องกันการเกิดสนิมได้ทุกสภาพแวดล้อม แตมีค่าใช้จ่ายที่สูง และต้องอาศัยแหล่งกำเนิดกระแสไฟฟ้าซึ่งไม่สะดวกกบการโยกย้ายไปมา จึงเหมาะสมกับโครงสร้างใหญ่ๆ ที่ต้องใช้งานในสภาพแวดล้อมที่เสี่ยงต่อการเกิดสนิมอย่างรุนแรง เช่น ท่อที่ฝังอยู่ใต้ดิน ท่อส่งน้ำมันใต้ทะเล เป็นต้น
== แหล่งข้อมูลอื่น ==
การป้องกันการเกิดสนิมเหล็ก ข้อมูลจากวิศวกรรมศาสตร์ จุฬาลงกรณ์มหาวิทยาลัย
เหล็ก
โลหะ
นิลส์ โปร์

นิลส์ เฮนเรก เตวิด โปร์ (Niels Henrik David Bohr, ; 7 ตุลาคม ค.ศ. 1885&nbsp;– 18 พฤศจิกายน ค.ศ. 1962) เป็นนักฟิสิกส์ชาวเดนมาร์กที่มีส่วนสนับสนุนพื้นฐานเพื่อความเข้าใจในโครงสร้างอะตอมและทฤษฎีควอนตัม ซึ่งทำให้เขาได้รับรางวัลโนเบลสาขาฟิสิกส์ใน ค.ศ. 1922 โปร์ยังเป็นนักปรัชญาและสนับสนุนงานวิจัยวิทยาศาสตร์
โปร์พัฒนาแบบจำลองของโปร์สำหรับอะตอม ซึ่งเขาเสนอว่าระดับพลังงานของอิเล็กตรอนไม่ต่อเนื่องและมันยังคงโคจรรอบนิวเคลียสของอะตอม แต่สามารถกระโดดขึ้นจากชั้นพลังงานหนึ่ง (หรือวงโคจร) ไปยังอีกอัน ถึงแม้ว่าแบบจำลองของเขาถูกปัดตกด้วยแบบจำลองอื่นแล้ว หลักการที่ยึดมั่นในนั้นยังคงใช้งานได้
โปร์ก่อตั้งสถาบันฟิสิกส์ทฤษฎีที่มหาวิทยาลัยโคเปนเฮเกน ปัจจุบันมีชื่อว่าสถาบันนิลส์ โปร์ ซึ่งเปิดบริการใน ค.ศ. 1920 เขาทำนายการมีตัวตนของธาตุใหม่คล้ายเซอร์โคเนียม หลังค้นพบธาตุนี้ มันจึงถูกตั้งชื่อเป็นแฮฟเนียม ตามชื่ออักษรลาตินของโคเปนเฮเกน ต่อมามาการตั้งชื่อธาตุใหม่เป็นโบห์เรียมตามชื่อเขา
ในช่วงคริสต์ทศวรรษ 1930 โปร์ช่วยเหลือผู้ลี้ภัยจากลัทธินาซี หลังเยอรมนียึดครองเดนมาร์ก เขามีชื่อเสียงจากการพบปะกับแวร์เนอร์ ไฮเซินแบร์ค ผู้กลายเป็นหัวหน้าโครงการอาวุธนิวเคลียร์ของเยอรมนี ในเดือนกันยายน ค.ศ. 1943 มีข่าวถึงโปร์ว่าชาวเยอรมันจะจับกุมเขา ทำให้เขาหลบหนีไปที่สวีเดน แล้วต่อมาจึงไปที่บริเตนเพื่อเข้าร่วมโครงการอาวุธนิวเคลียร์ทิวบ์อัลลอย และเป็นส่วนหนึ่งของภารกิจโครงการแมนฮัตตัน หลังสงครามสิ้นสุดลง โปร์มีส่วนร่วมในการก่อตั้ง CERN และResearch Establishment Risø of the Danish Atomic Energy Commission และกลายเป็นประธานNordic Institute for Theoretical Physicsคนแรกใน ค.ศ. 1957
== ชีวิตช่วงต้น ==
โปร์เกิดที่โคเปนเฮเกน ประเทศเดนมาร์กในวันที่ 7 ตุลาคม ค.ศ. 1885 เป็นลูกคนที่สองจากสามคนของ Christian Bohr ศาสตราจารย์สรีรวิทยาที่มหาวิทยาลัยโคเปนเฮเกน กับ Ellen Bohr (สกุลเดิม Adler) ผู้เป็นลูกสาวของDavid B. Adler จากครอบครัวเศรษฐีชาวเดนมาร์กเชื้อสายยิว เขามีพี่สาวชื่อเจนนี และน้อยชายชื่อฮารัลด์ เจนนีกลายเป็นครู ส่วนฮารัลด์กลายเป็นนักคณิตศาสตร์และนักฟุตบอลที่เล่นให้กับฟุตบอลทีมชาติเดนมาร์กในโอลิมปิกฤดูร้อน 1908 ที่ลอนดอน นิลส์ก็เป็นนักฟุตบอลด้วย โดยเขาเล่นเป็นผู้รักษาประตู

โปร์เริ่มศึกษาที่โรงเรียนลาติน Gammelholm ตอนอายุ 7 ปี ใน ค.ศ. 1903 โปร์ลงทะเบียนเรียนระดับปริญญาตรีที่มหาวิทยาลัยโคเปนเฮเกน เขาเรียนในสาขาฟิสิกส์ ซึ่งเรียนกับศาสตราจารย์ Christian Christiansen ศาสตราจารย์ฟิสิกส์คนเดียวของมหาวิทยาลัยในเวลานั้น เขายังศึกษาดาราศาสตร์และคณิตศาสตร์กับศาสตราจารย์Thorvald Thiele และปรัชญากับศาสตราจารย์Harald Høffding ผู้เป็นเพื่อนของพ่อเขา
== บรรณานุกรม ==

== อ้างอิง ==
== ข้อมูล ==
* Excerpted from: 
== อ่านเพิ่ม ==
Bohr's researches on reaction times.
== แหล่งข้อมูลอื่น ==
Niels Bohr Archive
Author profile in the database zbMATH
including the Nobel Lecture, 11 December 1922 The Structure of the Atom
นักฟิสิกส์ชาวเดนมาร์ก
ผู้ได้รับรางวัลโนเบลสาขาฟิสิกส์
ชาวเดนมาร์กผู้ได้รับรางวัลโนเบล
บุคคลจากโคเปนเฮเกน
ศาสตราจารย์
ผู้ได้รับพัวร์เลอเมรีท (ชั้นพลเรือน)
ศิษย์เก่าจากมหาวิทยาลัยโคเปนเฮเกน
บุคคลจากมหาวิทยาลัยเคมบริดจ์
บุคคลจากมหาวิทยาลัยแมนเชสเตอร์
แกรมมี่ (แก้ความกำกวม)

แกรมมี่ สามารถหมายถึง
จีเอ็มเอ็ม แกรมมี่ บริษัทธุรกิจดนตรีและเพลงในประเทศไทย
รางวัลแกรมมี่ รางวัลสำหรับดนตรียอดเยี่ยมในสหรัฐอเมริกา
อำเภอลำสนธิ

ลำสนธิ เป็นอำเภอที่จัดตั้งขึ้นเป็นลำดับที่ 10 จาก 11 อำเภอของจังหวัดลพบุรี เป็นอำเภอที่มีทางรถไฟสายตะวันออกเฉียงเหนือตัดผ่าน (สายชุมทางแก่งคอย - ลำนารายณ์ - ชุมทางบัวใหญ่) และยังเป็นที่ตั้งของอุโมงค์เขาพังเหย เป็นอุโมงค์ทางรถไฟลอด 1 ใน 7 แห่งของประเทศไทย และเป็นเขตประวัติศาสตร์ที่สำคัญของจังหวัดโดยมีปรางค์นางผมหอม ซึ่งเดิมเป็นเมืองโบราณ
== ที่ตั้งและอาณาเขต ==
อำเภอลำสนธิมีอาณาเขตติดต่อกับอำเภอและจังหวัดข้างเคียง ดังนี้
ทิศเหนือ ติดต่อกับอำเภอวิเชียรบุรี (จังหวัดเพชรบูรณ์) อำเภอภักดีชุมพล และอำเภอเทพสถิต (จังหวัดชัยภูมิ)
ทิศตะวันออก ติดต่อกับอำเภอเทพสถิต (จังหวัดชัยภูมิ) อำเภอเทพารักษ์ และอำเภอด่านขุนทด (จังหวัดนครราชสีมา)
ทิศใต้ ติดต่อกับอำเภอสีคิ้ว (จังหวัดนครราชสีมา) อำเภอมวกเหล็ก (จังหวัดสระบุรี) และอำเภอท่าหลวง
ทิศตะวันตก ติดต่อกับอำเภอชัยบาดาล และอำเภอศรีเทพ (จังหวัดเพชรบูรณ์)

==ประวัติ==
พื้นที่ของอำเภอลำสนธิเดิมเป็นตำบลลำสนธิ อยู่ในเขตการปกครองของอำเภอชัยบาดาล จังหวัดลพบุรีในขณะนั้น ต่อมาในวันที่ 1 ตุลาคม พ.ศ. 2529 นายนิยม วรปัญญา สมาชิกสภาผู้แทนราษฎรจังหวัดลพบุรี ได้ยื่นเรื่องราวต่อราชการ ขอให้ตั้งกิ่งอำเภอขึ้นที่ตำบลลำสนธิ โดยเสนอให้รวมท้องที่ตำบลเขารวก ตำบลกุดตาเพชร ตำบลหนองรี ตำบลซับสมบูรณ์ เพื่อรวมขึ้นเป็นกิ่งอำเภอ ปีต่อมา พ.ศ. 2530 กรมการปกครองได้พิจารณาดำเนินการจัดตั้งกิ่งอำเภอ ซึ่งจังหวัดลพบุรีได้เสนอขอตั้งกิ่งอำเภอลำสนธิในท้องที่อำเภอชัยบาดาล ซึ่งกรมการปกครองได้บรรจุเข้าแผนการจัดตั้งกิ่งอำเภอและอำเภอระยะ 5 ปี (พ.ศ. 2530 - 2534)
ต่อมาเมื่อวันที่ 14 มีนาคม พ.ศ. 2532 ได้มีประกาศกระทรวงมหาดไทยให้แยกตำบลลำสนธิ ตำบลซับสมบูรณ์ ตำบลหนองรี ตำบลกุดตาเพชร และตำบลเขารวก ออกจากการปกครองของอำเภอชัยบาดาล รวมตั้งเป็น กิ่งอำเภอลำสนธิ และในวันที่ 18 มกราคม พ.ศ. 2537  มีประกาศของกระทรวงมหาดไทยให้แยกบางหมู่บ้านออกมาจากการปกครองของตำบลซับสมบูรณ์ รวมตั้งเป็นตำบลเขาน้อย จนกระทั่งเมื่อวันที่ 20 พฤศจิกายน พ.ศ. 2539 จึงมีพระราชกฤษฎีกาฯ ยกฐานะขึ้นเป็น อำเภอลำสนธิ จนถึงปัจจุบัน
== การแบ่งเขตการปกครอง ==
=== การปกครองส่วนภูมิภาค ===
อำเภอลำสนธิแบ่งเขตการปกครองย่อยออกเป็น 6 ตำบล 49 หมู่บ้าน ได้แก่
{|
||
{|
|-
||1.||||ลำสนธิ|| ||(Lam Sonthi)||||6 หมู่บ้าน
|-
||2.||||ซับสมบูรณ์||||(Sap Sombun)||||7 หมู่บ้าน
|-
||3.||||หนองรี||||(Nong Ri)||||13 หมู่บ้าน
|-
||4.||||กุดตาเพชร||||(Kut Ta Phet)||||12 หมู่บ้าน
|-
||5.||||เขารวก||||(Khao Ruak)||||6 หมู่บ้าน
|-
||6.||||เขาน้อย||||(Khao Noi)||||5 หมู่บ้าน
|}
|}
=== การปกครองส่วนท้องถิ่น ===
ท้องที่อำเภอลำสนธิประกอบด้วยองค์กรปกครองส่วนท้องถิ่น 6 แห่ง ได้แก่
องค์การบริหารส่วนตำบลลำสนธิ ครอบคลุมพื้นที่ตำบลลำสนธิทั้งตำบล
องค์การบริหารส่วนตำบลซับสมบูรณ์ ครอบคลุมพื้นที่ตำบลซับสมบูรณ์ทั้งตำบล
องค์การบริหารส่วนตำบลหนองรี ครอบคลุมพื้นที่ตำบลหนองรีทั้งตำบล
องค์การบริหารส่วนตำบลกุดตาเพชร ครอบคลุมพื้นที่ตำบลกุดตาเพชรทั้งตำบล
องค์การบริหารส่วนตำบลเขารวก ครอบคลุมพื้นที่ตำบลเขารวกทั้งตำบล
องค์การบริหารส่วนตำบลเขาน้อย ครอบคลุมพื้นที่ตำบลเขาน้อยทั้งตำบล
== อ้างอิง ==
 
ลำสนธิ
อ.ลำสนธิ

redirect อำเภอลำสนธิ
อเล็กซา

บริษัท อเล็กซาอินเทอร์เน็ต (Alexa Internet, Inc.) เป็นบริษัทวิเคราะห์การเยี่ยมชมเว็บไซต์สัญชาติอเมริกันที่มีฐานในซานฟรานซิสโก เคยถือครองเป็นบริษัทย่อยของแอมะซอน
อเล็กซานก่อตั้งขึ้นเป็นบริษัทอิสระใน ค.ศ. 1996 ก่อนจะถูกแอมะซอนซื้อใน ค.ศ. 1999 เป็นจำนวนหุ้นในมูลค่า 250 ล้านดอลลาร์สหรัฐ อเล็กซาให้ข้อมูลการเยี่ยมชมเว็บไซต์, การจัดอันดับทั่วโลก และข้อมูลอื่น ๆ ของเว็บไซต์มมากกว่า 30 ล้านเว็บไซต์ อเล็กซาประเมินการเข้าชมเว็บไซต์โดยอิงจากตัวอย่างผู้ใช้อินเทอร์เน็ตหลายล้านรายที่ใช้ส่วนขยายเบราว์เซอร์ เช่นเดียวกันกับการใช้เว็บไซต์ที่เลือกติดตั้งสคริปต์ของอเล็กซา
ในเดือนธันวาคม ค.ศ. 2021 แอมะซอนประกาศว่าจะปิดบริษัทย่อยอเล็กซา เว็บไซต์หยุดบริการในวันที่ 1 พฤษภาคม ค.ศ. 2022
== อ้างอิง ==
== แหล่งข้อมูลอื่น ==
เว็บไซต์
รัฐแคลิฟอร์เนีย
แอมะซอน

แอมะซอน (Amazon) อาจหมายถึง
ประเทศแอมะซอน (Amazons) ชาตินักรบหญิงตามตำนานในเทพปกรณัมกรีก อันเป็นที่มาของชื่อ
แม่น้ำแอมะซอน แม่น้ำในทวีปอเมริกาใต้ มีต้นกำเนิดอยู่ที่ประเทศเปรู และไหลออกมหาสมุทรที่ประเทศบราซิล
แอ่งแอมะซอน ส่วนของทวีปอเมริกาใต้ที่แม่น้ำแอมะซอนและแม่น้ำสาขาไหลผ่าน
ป่าดิบชื้นแอมะซอน ป่าดิบขนาดใหญ่ในแอ่งแอมะซอน
แอมะซอน.คอม เว็บไซต์ขายสินค้า (อีคอมเมิร์ซ)
คาเมนไรเดอร์แอมะซอน มาสค์ไรเดอร์ V6
คาเฟ่ อเมซอน กิจการร้านกาแฟของบริษัท ปตท. น้ำมันและการค้าปลีก จำกัด (มหาชน)
สหพันธ์พิทักษ์เด็ก

สหพันธ์พิทักษ์เด็ก (Save the Children) เป็นองค์การอิสระ สำหรับช่วยเหลือเด็กในสหรัฐอเมริกาและที่อื่นทั่วโลก และเป็นสมาชิกขององค์การ Children Alliance ซึ่งมีสมาชิกกว่า 100 ประเทศทั่วโลก ก่อตั้งในปี พ.ศ. 2475 (ค.ศ. 1932) ที่นครนิวยอร์กในรัฐนิวยอร์ก และในปัจจุบันสหพันธ์พิทักษ์เด็กตั้งอยู่ที่เมือง เวสต์พอร์ต ในรัฐคอนเนตทิคัต สหรัฐอเมริกา
วันที่ 1 พฤษภาคมของทุกปี ทางสหพันธ์กำหนดให้เป็นวันพิทักษ์เด็ก
== แหล่งข้อมูลอื่น ==
เว็บไซต์สหพันธ์พิทักษ์เด็ก
องค์การระหว่างประเทศ
การกุศลเด็ก
รัฐคอนเนทิคัต
องค์การสิทธิมนุษยชน
สำนักงานแม่กองธรรมสนามหลวง

สำนักงานแม่กองธรรมสนามหลวง ( Central Dharma Testing Service Headquarters of Thailand) คู่กับสำนักงานแม่กองบาลีสนามหลวงของคณะสงฆ์ไทย เป็นหน่วยงานภายใต้การดูแลของมหาเถรสมาคมซึ่งอยู่ในความอุปถัมภ์ของรัฐบาลไทย มีหน้าที่หลักคือดำเนินการจัดการเรียนการสอนหลักสูตรนักธรรมและธรรมศึกษา ชั้นตรี โท เอกของชาติ  และจัดให้มีการสอบไล่วัดผลประจำปีตามหลักสูตรนักธรรมและธรรมศึกษาที่เปิดสอนไปทั่วราชอาณาจักรไทยและต่างประเทศ
== ประวัติ ==
== รายชื่อแม่กองธรรมสนามหลวง ==

{|class="wikitable" align="center" style="text-align:center"
|- style="background:#cccccc"
| ลำดับที่ || รายนาม || width=20%|เริ่มวาระ || width=20%|สิ้นสุดวาระ
|-
| 1 || พระศาสนโศภน (แจ่ม จตฺตสลฺโล) || พ.ศ. 2470 || พ.ศ. 2484
|-
| 2 || พระศรีสมโพธิ (เกษม ภทฺทธมฺโม) || พ.ศ. 2486 || พ.ศ. 2488
|-
| 3 || พระศรีสุธรรมมุนี (อาจ อาสโภ) || พ.ศ. 2488 || พ.ศ. 2491
|-
| 4 || พระพิมลธรรม (ชอบ อนุจารี) || พ.ศ. 2491 || พ.ศ. 2503
|-
| 5 || สมเด็จพระมหาวีรวงศ์ (วิน ธมฺมสาโร) || พ.ศ. 2503 || พ.ศ. 2532
|-
| 6 || พระสุธรรมาธิบดี (เพิ่ม อาภาโค) || พ.ศ. 2532 || พ.ศ. 2542
|-
| 7 || สมเด็จพระวันรัต (จุนท์ พฺรหฺมคุตฺโต) || พ.ศ. 2542 || พ.ศ. 2559
|-
| 8 || สมเด็จพระมหาวีรวงศ์ (สุชิน อคฺคชิโน) || พ.ศ. 2559 || ปัจจุบัน
|}
== การจัดการศึกษาในปัจจุบัน ==
=== หลักสูตรนักธรรม (พระสงฆ์สามเณร) ===
นักธรรมชั้นตรี ประกอบด้วย ๕ วิชา คือ
1) เรียงความแก้กระทู้ธรรม ใช้หนังสือ พุทธศาสนสุภาษิต เล่ม 1
2) ธรรมวิภาค ใช้หนังสือ ธรรมวิภาค เล่ม 1 และหนังสือ นวโกวาท
3) พุทธประวัติ ใช้หนังสือพุทธประวัติ และปฐมสมโพธิกถา
4) ศาสนพิธี ใช้หนังสือ ศาสนพิธี เล่ม 1
5) วินัยบัญญัติ ใช้หนังสือ วินัยมุข เล่ม 1 และหนังสือนวโกวาท
นักธรรมชั้นโท
นักธรรมชั้นเอก
=== หลักสูตรธรรมศึกษา (คฤหัสถ์) ===
== การสอบธรรมสนามหลวง ==
การสอบธรรมและธรรมศึกษาในสนามหลวง หมายถึง การสอบไล่เพื่อวัดผลธรรมและธรรมศึกษาเพื่อเลื่อนชั้นประจำปีของชาติ พระสงฆ์เจ้าหน้าที่ในสังกัดสำนักงานแม่กองธรรมสนามหลวงมีหน้าที่วางแผน, ประเมินและดำเนินการเพื่อให้การศึกษาของสงฆ์ตามหลักสูตรนักธรรมและธรรมศึกษาของชาติมีประสิทธิภาพและคุณภาพ
=== วันสอบธรรม ===
การกำหนดวันสอบนักธรรมนั้น แบ่งเป็น 2 ช่วง คือ
ช่วงที่ 1 นักธรรมชั้นตรี : กำหนดสอบตรงกับ ขึ้น 9 ค่ำ เดือน 11 ถึง ขึ้น 12 ค่ำ เดือน 11 ตามปฏิทินจันทรคติของทุกปี
ช่วงที่ 2 นักธรรมชั้นโท - เอก : กำหนดสอบตรงกับ แรม ๒ ค่ำ เดือน 12 ถึง แรม 5 ค่ำ เดือน 12
ส่วน ธรรมศึกษา : กำหนดสอบ ประมาณ แรม 7 ค่ำ เดือน 12
=== การจัดสอบธรรม ===
==== การสอบไล่นักธรรม====
==== การสอบไล่ธรรมศึกษา====
==== การจัดสอบธรรมในต่างประเทศ====
== ที่ตั้งสำนักงานแม่กองธรรมสนามหลวง ==
สำนักงานแม่กองธรรมสนามหลวง ตั้งอยู่หน้าวัดบวรนิเวศราชวรวิหาร เขตพระนคร กรุงเทพมหานคร
== อ้างอิง ==
== ดูเพิ่ม ==
แม่กองบาลีสนามหลวง
การสอบสนามหลวง
== แหล่งข้อมูลอื่น ==
ประวัติการศึกษาแผนกธรรม
ทำเนียบแม่กองธรรมสนามหลวง
ข้อมูลนักธรรม ธรรมศึกษา บาลีประโยค1-2 ถึง 9 เพื่อการศึกษาพระปริยัติธรรม.จากบาลีดอตเน็ต
โบราณสถานในเขตพระนคร
หน่วยงานจัดการศึกษาหลักของคณะสงฆ์ไทย
องค์การทางศาสนาพุทธ
การศึกษาของคณะสงฆ์ไทย
สงครามกลางเมือง

สงครามกลางเมือง (civil war) เป็นสงครามภายในกลุ่มคนที่มีวัฒนธรรม สัญชาติ หรือสังคมแบบเดียวกัน โดยมีจุดประสงค์เพื่อแย่งชิงอำนาจหรือดินแดน สงครามกลางเมืองอาจนับเป็นการปฏิวัติ (Revolution) ได้ในกรณีที่เกิดการเปลี่ยนแปลงทางสังคมครั้งใหญ่ภายในสังคมนั้นหลังจากสิ้นสุดสงคราม นักประวัติศาสตร์บางกลุ่มยังได้นับรวมเอาการจลาจล (Insurgency) เป็นสงครามกลางเมืองประเภทหนึ่งด้วยถ้ามีการสู้รบระหว่างกองทัพอย่างเต็มรูปแบบ ปัจจุบันความแตกต่างระหว่าง "สงครามกลางเมือง" "การปฏิวัติ" และ "การจลาจล" นั้นไม่ชัดเจนนัก ขึ้นอยู่กับบริบทในการใช้งาน
สงครามกลางเมืองที่สำคัญ
สงครามโบะชิง
สงครามฮุสไซต์ (Hussite wars) (ราว ค.ศ. 1419 – 1437) - โบฮีเมีย
สงครามดอกกุหลาบ (Wars of the Roses) (ราว ค.ศ. 1455 – 1485) - อังกฤษ
สงครามศาสนาของฝรั่งเศส (ค.ศ. 1562 - 1598) - สงครามระหว่างชาวฝรั่งเศสผู้นับถือนิกายโรมันคาทอลิก และ ชาวฝรั่งเศสผู้ที่นับถือนิกายโปรเตสแตนต์
สงครามกลางเมืองอังกฤษ (ค.ศ. 1642 - 1651)
สงครามกลางเมืองบรูไน (ค.ศ. 1661 - 1673)
สงครามกลางเมืองอเมริกา (ค.ศ. 1861 - 1865)
สงครามกลางเมืองรัสเซีย (ค.ศ. 1918 - 1922)
สงครามกลางเมืองไอร์แลนด์ (ค.ศ. 1922 - 23)
สงครามกลางเมืองจีน (ค.ศ. 1928 – 1937, ค.ศ. 1945 – 1949)
สงครามกลางเมืองสเปน (ค.ศ. 1936 - 1939)
== ดูเพิ่ม ==
รายชื่อสงครามกลางเมือง
สงคามกลางเมืองโเเวียต
วศิน อินทสระ

วศิน อินทสระ (17 กันยายน พ.ศ. 2477) เป็นนักเขียนนวนิยายอิงธรรมะ คอลัมนิสต์และนักปาฐกถาธรรมในวงการศาสนาพุทธไทย
== ประวัติ ==
วศิน อินทสระ เกิดเมื่อวันที่ 17 กันยายน พ.ศ. 2477 ที่หมู่บ้านท่าศาลา อำเภอรัตภูมิ จังหวัดสงขลา บวชเป็นสามเณรเมื่ออายุ 13 ปี ที่วัดบุปผาราม เขตธนบุรี กรุงเทพมหานคร เมื่อพ.ศ. 2490 และอุปสมบทเป็นภิกษุเมื่อ พ.ศ. 2497 จนกระทั่งลาสิกขา เมื่อวันที่ 24 มกราคม พ.ศ. 2507 รวมเวลา 10 ปี
== การศึกษา ==
เตรียมประถม โรงเรียนประชาบาลบ่อทราย
ประถม โรงเรียนประชาบาลวัดชะแล้
นักธรรมตรี  วัดบุปผาราม
นักธรรมโท  วัดบุปผาราม
นักธรรมเอก  วัดบุปผาราม
เปรียญธรรม 7 ประโยค  วัดบุปผาราม
ปริญญาศาสนศาสตรบัณฑิต  หาวิทยาลัยสงฆ์ (มหามกุฎราชวิทยาลัย)
ปริญญาโท มหาวิทยาลัยพาราณสี
ปีพศ. 2545 ได้รับปริญญาศาสนศาสตร์ดุษฎีบัณฑิตกิตติมศักดิ์ (พุทธศาสตร์) จากสภาการศึกษา มหามกุฎราชวิทยาลัย
== หน้าที่การงานในปัจจุบัน ==
อาจารย์ / หัวหน้าภาควิชาปรัชญาคณะศาสนาและปรัชญา สภาการศึกษามหามกุฏราชวิทยาลัย
อาจารย์โรงเรียนราชินี (ปากคลองตลาด)
อาจารย์ฝ่ายปกครอง โรงเรียนพาณิชยการสีลม
อาจารย์ โรงเรียนเตรียมทหาร
หัวหน้ากองบังคับการ โรงเรียนเตรียมทหาร
บรรณารักษ์ห้องปรัชญาและศาสนา หอสมุดแห่งชาติ
อาจารย์พิเศษ มหาวิทยาลัยรามคำแหง
อาจารย์พิเศษ โรงเรียนพระพุทธศาสนาวันอาทิตย์
อาจารย์พิเศษ มหาวิทยาลัยเกษตรศาสตร์
ที่ปรึกษาทางวิชาการประจำ มูลนิธิแผ่นดินธรรม ในพระสังฆราชูปถัมภ์
บรรณาธิการนิตยสารศุภมิตร
== ผลงานทางวิชาการ ==
อาจารย์วศิน อินทสระผลิตหนังสือธรรมะ ออกวางขายตามท้องตลาดเป็นจำนวนมาก อาทิ
พระอานนท์ พุทธอนุชา
พระพุทธศาสนาเถรวาท (สองเล่ม)
ทางแห่งความดี
พระพุทธโอวาทก่อนปรินิพพาน
ความทุกข์และการดับทุกข์
สาระสำคัญแห่งวิสุทธิมรรค
อริยสัจ ๔ (ความจริงของชีวิตที่ทุกคนควรรู้และเข้าใจ)
พุทธวิธีในการสอน (ตีพิมพ์ในปี ๒๕๒๔)
== รางวัลเกียรติคุณ ==
พ.ศ. 2525 รางวัลเสาเสมาธรรมจักร  ผู้ทำคุณประโยชน์ต่อพระพุทธศาสนา สาขาวรรณกรรม ในโอกาสสมโภชกรุงรัตนโกสินทร์  200 ปี ประเภท ข. (ร้อยแก้ว) หนังสือและคำประพันธ์ พระราชทาน จากศูนย์ส่งเสริมพระพุทธศาสนาแห่งประเทศไทย กรมการศาสนา กระทรวงศึกษาธิการ
พ.ศ. 2535 ประกาศเกียรติคุณรางวัลชมเชย จากบทความเรื่อง หลักกรรมและการพึ่งตนเอง ประเภทงานสร้างสรรค์ด้านศาสนา จากกระทรวงศึกษาธิการ
พ.ศ. 2552 โล่ประกาศเกียรติคุณ รางวัลผู้มีคุโณปการต่อพระพุทธศาสนา ระดับกาญจนเกียรติคุณ จากคณะกรรมาธิการศาสนา ศิลปะและวัฒนธรรม สภาผู้แทนราษฎร
พ.ศ. 2553 ประกาศเกียรติคุณเชิดชูเกียรติ ในฐานะปูชนียบุคคล ด้านภาษาไทย เนื่องในวันภาษาไทยแห่งชาติ จากสำนักงานคณะกรรมการวัฒนธรรมแห่งชาติ กระทรวงวัฒนธรรม
2557 รางวัลนราธิป  ในฐานะนักเขียน นักหนังสือพิมพ์ กวี นักแปล และหรือบรรณาธิการอาวุโส ผู้สร้างสรรค์ผลงานอันทรงคุณค่าแก่วงวรรณกรรมไทย มาเป็นเวลานาน ต่อเนื่อง และรับความนิยมอย่างกว้างขวาง	สมาคมนักเขียนแห่งประเทศไทย
2558 รางวัลมูลนิธิจำนงค์ ทองประเสริฐ ในฐานะผู้มีผลงานดีเด่นในสาขาวิชาพระพุทธศาสนา ด้านวรรณกรรมทางพระพุทธศาสนา จากมูลนิธิจำนงค์ ทองประเสริฐ
2559 โล่ประกาศเกียรติคุณ  ผู้ทำคุณประโยชน์ต่อพระพุทธศาสนาสังคม ในโอกาสครบ ๑ ทศวรรษ การก่อตั้งสถานีวิทยุเพื่อพระพุทธศาสนาและสังคม เอฟ.เอ็ม 97.75 เมกเฮิรต์ซ จากคณะกรรมการจัดตั้งสถานีวิทยุพระพุทธศาสนาแห่งชาติ ในกำกับของมหาเถรสมาคม
2565 โล่ประกาศเกียรติคุณ ผู้เผยแผ่พระพุทธศาสนาดีเด่น ในโอกาสครบรอบ ๗๒ ปี ยุวพุทธิกสมาคมแห่งประเทศไทยในพระบรมราชูปถัมภ์ จากยุวพุทธิกสมาคมแห่งประเทศไทย ในพระบรมราชูปถัมภ์
นักเขียนชาวไทย
บุคคลจากอำเภอรัตภูมิ
ผู้เชี่ยวชาญด้านศาสนาพุทธ
ผู้ได้รับพระราชทานรางวัลเสาเสมาธรรมจักร
บุคคลจากมหาวิทยาลัยมหามกุฏราชวิทยาลัย
บริเวณกระทบร้อน

บริเวณกระทบร้อน (Heat Affected Zone, HAZ) เป็นบริเวณที่อยู่ใกล้แนวรอยเชื่อม ซึ่งมีอุณหภูมิสูงมากขณะทำการเชื่อม แต่มีอุณหภูมิไม่สูงเพียงพอที่จะเกิดการหลอมละลายเป็นเนื้อรอยเชื่อม บริเวณนี้จะได้รับความร้อนสูงมากขณะเชื่อมและจะเกิดการเย็นตัวอย่างรวดเร็ว  โดยเฉพาะชิ้นงานที่มีพื้นที่หน้าตัดมาก หรือมีความหนาของชิ้นงานมาก จากการเย็นตัวที่รวดเร็วทำให้บริเวณ HAZ มีโครงสร้างที่แข็ง,เปราะ และมีความต้านทานต่อการแตกร้าวได้ต่ำ HAZ จึงเป็ฯบริเวณที่มีโอกาสเกิดความเสียหายได้มาก เช่นการเกิด Weld decay หรือ การเกิด Inter Granular Corrosion
การเชื่อมโลหะ
ธรรมจักษุ

นิตยสารธรรมจักษุ เป็นนิตยสารทางพระพุทธศาสนาเล่มแรกของไทย โดยออกตีพิมพ์ครั้งแรกสุดเมื่อเดือนตุลาคม 2437 โดยการบุกเบิกของสมเด็จพระมหาสมณเจ้า กรมพระยาวชิรญาณวโรรส พระองค์ได้ทรงพยายามแปลพระสูตรต่างๆ ในพระไตรปิฎกที่ยังไม่เคยมีผู้ใดแปลมาก่อนมาเป็นภาษาไทย แล้วทยอยนำลงในนิตยสารธรรมจักษุ ในเวลาเดียวกัน ก็มีการอธิบายธรรมให้สอดคล้องกับยุคสมัยที่เปลี่ยนไปด้วย  ทำให้นิตยสารธรรมจักษุกลายเป็นนิตยสารทางพระพุทธศาสนาเล่มแรกที่ไม่เพียงแต่จะนำเสนอเนื้อหาสาระทางพระพุทธศาสนาจากพระไตรปิฎก ซึ่งเดิมนั้น มีอยู่ในใบลาน เป็นภาษาบาลีเท่านั้น ยังเป็นนิตยสารทางพระพุทธศาสนาเล่มแรกที่กระตุ้นให้เกิดการประยุกต์หลัก พุทธธรรม มาใช้ให้เกิดประโยชน์แก่สังคมร่วมสมัยอย่างกว้างขวางด้วย
== คณะทำงานประจำนิตยสารธรรมจักษุในปัจจุบัน ==
คณะที่ปรึกษา
น.อ.(พิเศษ)วีระ วัฒนนิรันดร์
น.อ.(พิเศษ)วุฒิ อ่อนสมกิจ
น.อ.ประยงค์ สุวรรณบุบผา
นายพิพัฒน์ บุญยง
นายสุชิน ทองหยวก
รศ.สุเชาวน์ พลอยชุม
คณะทำงาน
แสง จันทร์งาม บรรณาธิการ
ทองเลี่ยม มาละลา ผู้ช่วยบรรณาธิการ
วิโรจน์ สายดนตรี  ผู้ช่วยบรรณาธิการ
พจนารถ สุพรรณกูล ผู้ช่วยบรรณาธิการ
ณรงค์ เสริมสกุลวัฒน์ ผู้ช่วยบรรณาธิการ
สงบ เทพเทียนทัศ  ผู้ช่วยบรรณาธิการ
ปราโมทย์ เพ็งโคตร ผู้ช่วยบรรณาธิการ
== สำนักงานติดต่อ ==
สำนักงานกองบรรณาธิการนิตยสารธรรมจักษุ ตึกแผนกผลประโยชน์ มูลนิธิมหามกุฏราชวิทยาลัย เขตพระนคร กรุงเทพมหานคร
นิตยสารในประเทศไทย
ศาสนาพุทธ
รายชื่อสถาบันแพทยศาสตร์ในประเทศไทย

ต่อไปนี้เป็นรายชื่อสถาบันอุดมศึกษาในประเทศไทย ที่เปิดสอนวิชาแพทยศาสตร์โดยได้รับการรับรองหลักสูตรแพทยศาสตรบัณฑิตโดยแพทยสภา 
โรงเรียนแพทย์ใหม่ที่นิสิต/นักศึกษาแพทย์รุ่นแรกยังไม่จบการศึกษา ต้องได้รับการประเมินซ้ำจาก สมพ.ทุกปี *
== ดูเพิ่ม ==
กลุ่มสถาบันแพทยศาสตร์แห่งประเทศไทย (กสพท)
==อ้างอิง==
 
แพทยศาสตร์
แพทยศาสตร์
ยูซีไอชิงแชมป์โลก

ยูซีไอชิงแชมป์โลก (UCI World Championships) เป็นการแข่งขันจักรยานประเภทวันเดียวจบ ที่จัดการแข่งขันโดยสหภาพจักรยานระหว่างประเทศ (Union Cycliste Internationale - UCI) จัดขึ้นครั้งแรกเมื่อ ค.ศ. 1927 ที่เยอรมนี และหมุนเวียนไปตามเมืองต่าง ๆ ทั่วยุโรป การแข่งขันจะจัดเมื่อสิ้นสุดฤดูกาลแข่งขันในแต่ละปี มักจะจัดหลังจบรายการบูเอลตาอาเอสปัญญา ในเดือนกันยายน
ผู้ชนะการแข่งขันรายการนี้จะได้รับการยกย่องว่าเป็นแชมป์โลก และมีสิทธิ์สวม "เสื้อสีรุ้ง" (rainbow jersey) ในการแข่งขันรายการอื่น ๆ โดยแบ่งประเภทดังนี้
จักรยานถนน (Road)
สปรินต์ (Sprint)
จับเวลา (Time-Trial)
การแข่งขันจักรยานชิงแชมป์โลก ถือว่ามีศักดิ์ศรีเทียบเท่ากับตูร์เดอฟร็องส์และจีโรดีตาเลีย ทั้งสามรายการถือว่าเป็น มงกุฎแห่งจักรยาน (The Triple Crown of Cycling)
== รายการแข่งขัน ==
จักรยานถนนชิงแชมป์โลก
จักรยานลู่ชิงแชมป์โลก
จักรยานเสือภูเขาชิงแชมป์โลก
จักรยานเสือภูเขามาราธอนชิงแชมป์โลก
จักรยานเออเบินชิงแชมป์โลก
จักรยานไทรอัลชิงแชมป์โลก
จักรยานอีสปอตส์ชิงแชมป์โลก
ไซโคครอสชิงแชมป์โลก
เกรเวิลชิงแชมป์โลก
บีเอ็มเอ็กซ์ชิงแชมป์โลก
จักรยานในร่มชิงแชมป์โลก
จักรยานคนพิการประเภทถนนชิงแชมป์โลก
จักรยานคนพิการประเภทลู่ชิงแชมป์โลก
== แหล่งข้อมูลอื่น ==
เว็บไซต์อย่างเป็นทางการ การแข่งขันจักรยานชิงแชมป์โลก ปี 2006 ที่ซัลทซ์บวร์ค ออสเตรีย
เว็บไซต์อย่างเป็นทางการ การแข่งขันจักรยานชิงแชมป์โลก ปี 2007  ที่ชตุทการ์ท เยอรมนี
การแข่งขันจักรยาน
กองทุนสหประชาชาติเพื่อการพัฒนาสตรี

กองทุนสหประชาชาติเพื่อการพัฒนาสตรี (United Nations Development Fund for Women) หรือรู้จักในชื่อ ยูนิเฟม (UNIFEM, มาจากภาษาฝรั่งเศส "Fonds de développement des Nations unies pour la femme") ก่อตั้งขึ้นเมื่อเดือนธันวาคม พ.ศ. 2519 เดิมเพื่อเป็นกองทุนตามความสมัครใจ (voluntary fund) ของทศวรรษเพื่อสตรีสหประชาชาติในปีสตรีสากล (พ.ศ. 2518) ทำหน้าที่สนับสนุนด้านการเงินและเทคนิคแก่โครงการและยุทธศาสตร์นวัตกรรมซึ่งสนับสนุนสิทธิมนุษยชน การมีส่วนร่วมทางการเมืองและความมั่นคงทางเศรษฐกิจของสตรี หลังจากนั้นเป็นต้นมา กองทุนฯ ได้สนับสนุนการมีบทบาทของสตรีและความเท่าเทียมทางเพศผ่านสำนักงานโครงการและประสานกับองค์การสตรีในภูมิภาคหลักของโลก งานในด้านงบประมาณที่ตอบสนองเชิงมิติหญิงชาย (gender responsive budget) เริ่มขึ้นใน พ.ศ. 2539 ในภูมิภาคแอฟริกาใต้ และได้ขยายไปยังแอฟริกาตะวันออก, เอเชียตะวันออกเฉียงใต้, เอเชียใต้, อเมริกากลาง และภูมิภาคเทือกเขาแอนดีส กองทุนฯ ทำงานเพื่อเพิ่มความตระหนักในงบประมาณที่ตอบสนองเชิงมิติหญิงชายทั่วระบบสหประชาชาติ ว่าเป็นเครื่องมือเสริมสร้างการจัดการทางเศรษฐกิจ (economic governance) ในทุกประเทศ
ยูนิเฟมเคยเป็นส่วนหนึ่งของกลุ่มพัฒนาแห่งสหประชาชาติ แต่บทบาทของกลุ่มฯ ปัจจุบันถูกโอนไปยังองค์การสืบทอด คือ องค์การเพื่อสตรีแห่งสหประชาชาติ (UN Women)
ในวันที่ 26 มกราคม พ.ศ. 2549 ยูนิเฟมได้เลือก นิโคล คิดแมน นักแสดงชาวอเมริกันเป็นทูตมิตรภาพขององค์การ
ในเดือนมกราคม พ.ศ. 2554 ยูนิเฟมได้ถูกรวมเข้ากับองค์กรเพื่อสตรีแห่งสหประชาชาติ ร่วมกับสถาบันวิจัยและฝึกอบรมระหว่างประเทศเพื่อความก้าวหน้าของสตรี (International Research and Training Institute for the Advancement of Women), สำนักงานที่ปรึกษาพิเศษด้านปัญหาทางเพศ (Office of the Special Adviser on Gender Issues) และกองความก้าวหน้าของสตรี (Division for the Advancement of Women)
== อ้างอิง ==
== แหล่งข้อมูลอื่น ==
เว็บไซต์กองทุนสหประชาชาติเพื่อการพัฒนาสตรี  ปัจจุบันเปลี่ยนทางไปยัง UN Women
องค์กรย่อยสมัชชาใหญ่แห่งสหประชาชาติ
กลุ่มพัฒนาแห่งสหประชาชาติ
กองทุน
ศูนย์ศึกษาการอพยพแห่งนิวยอร์ก

ศูนย์ศึกษาการอพยพ (Center for Migration Studies, CMS) เป็นองค์การไม่แสวงหาผลกำไร จัดตั้งขึ้นเพื่อจุดประสงค์ในการศึกษาและค้นคว้า การอพยพของบุคคลต่างชาติเข้ามาในสหรัฐ โดยผลงานวิจัยมีการตีพิมพ์ในรูปแบบหนังสือและวารสาร องค์การก่อตั้งใน พ.ศ. 2507 สำนักงานใหญ่ตั้งอยู่ที่นครนิวยอร์ก ในรัฐนิวยอร์ก สหรัฐ
== แหล่งข้อมูลอื่น ==
เว็บไซต์ศูนย์ศึกษาการอพยพ
องค์การระหว่างประเทศ
พิพิธภัณฑ์เด็กแห่งชาติ

พิพิธภัณฑ์เด็กแห่งชาติ (National Children's Museum) เป็นพิพิธภัณฑ์สำหรับเด็กที่กำลังก่อสร้าง และจะเปิดให้เข้าชมในปี พ.ศ. 2551 ในเมือง วอชิงตัน ดี.ซี. เป็นพิพิธภัณฑ์ที่สร้างต่อมาจาก พิพิธภัณฑ์เด็กแคปิตอล (Capital Children's Museum) ที่ปิดตัวลงในปี พ.ศ. 2547 พิพิธภัณฑ์เด็กแห่งชาติหลังใหม่มีพื้นที่ประมาณ 13,000 ตร.ม. (140,000 ตร.ฟุต)ตั้งอยู่บริเวณสถานีรถไฟเมโทร ห่างจากเนชันแนลมอลล์ ไป 2 บล็อก
พิพิธภัณฑ์ออกแบบโดย เซซาร์ เปลลี ผู้ออกแบบตึกเปโตรนาสในกัวลาลัมเปอร์ มาเลเซีย ตึกคู่ที่สูงสุดอันดับ 2และ3 ของโลก
== แหล่งข้อมูลอื่น ==
เว็บไซต์อย่างเป็นทางการ
พิพิธภัณฑ์ในสหรัฐ
สิ่งก่อสร้างในวอชิงตัน ดี.ซี.